Bilag R

NATO-kodifikation og implementering

**INDHOLDSFORTEGNELSE**

[1. generelle oplysninger 3](#_Toc35335176)

[2. leverandørens forpligtelser 3](#_Toc35335177)

[3. PROCEDURE FOR NATO KODIFICERING 4](#_Toc35335178)

[4. ønskede oplysninger 4](#_Toc35335179)

[5. Specifikke NATO kodifikations- og implementeringsoplysninger 4](#_Toc35335180)

[6. Adresse 6](#_Toc35335181)

# generelle oplysninger

I henhold til NATO kodifikation er Leverandøren forpligtet til at levere de data, der er nødvendige for at identificere den enkelte materielgenstand (såsom tekniske tegninger, standarder, specifikationer eller lignende oplysninger) for de produkter, som FMI vælger som materielgenstande. Disse oplysninger sendes til den Nationale Kodificeringsmyndighed (NCB) i oprindelseslandet eller til en myndighed, som er udpeget af NCB. Underleverandører af materielgenstande er ligeledes omfattet af dette krav.

Leverandøren skal endvidere indsende de i afsnit 5 omtalte kodifikationsoplysninger til den i afsnit 6 oplyste adresse.

Hvis oprindelseslandet er et land, der ikke er fuldgyldigt medlem af NATO kodificeringssystemet (NCS), skal FMI være kodificeringsmyndigheden.

For Produkter, som er tilvejebragt af Leverandøren gennem en Underleverandør eller en forhandler, forpligter Leverandøren sig endvidere til at levere navnet på de(n) oprindelige producent(er) samt dennes/disses tegninger eller delnumre og relevante tekniske data, herunder udkast til identifikationsdata hvis påkrævet, til Den Nationale Kodificeringsmyndighed (NCB).

Kodifikationsoplysningerne skal leveres i henhold til de påbud, der er udstedt af kodificeringsmyndigheden i oprindelseslandet/FMI eller en af kodificeringsmyndigheden udpeget myndighed. I tvivlstilfælde skal Leverandøren kontakte kodificeringsmyndigheden/FMI for yderligere vejledning.

På anmodning er Leverandøren forpligtet til umiddelbart at levere de ovenfor omtalte kodifikationsoplysninger.

Ovennævnte forpligtelser er gældende fra datoen for Ikrafttrædelse, og så længe Produkterne anvendes i Danmark.

# leverandørens forpligtelser

1. Hvis et Produkt har været NATO kodificeret tidligere og dermed har fået tildelt et NATO Stock nummer, skal Leverandøren oplyse FMI om et sådant NATO Stock nummer for hvert produkt omfattet af leverancen.
2. Hvis et Produkt ikke har et NATO Stock nummer, skal Leverandøren følge den procedure, der er beskrevet nedenfor i dette bilag, for hvert produkt omfattet af leverancen.

# PROCEDURE FOR NATO KODIFICERING

For Produkter omfattet af leverancen er Leverandøren forpligtet til, jf. fristen i Bilag H, at levere alle tekniske tegninger, specifikationer og tilhørende dokumentation, der er nødvendige for identifikation af den enkelte materielgenstand, til Den Nationale Kodificeringsmyndighed i oprindelseslandet, samt levere evt. yderligere dokumentation krævet af den pågældende myndighed, herunder udkast til genstandsidentifikation, hvis påkrævet (i henhold til vejledning vedrørende genstandsidentifikation udstedt af den pågældende myndighed) med henblik på at få udstedt nye identifikationsnumre for materielgenstanden.

Leverandøren skal i Kontraktens løbetid indsende opdaterede oplysninger vedrørende enhver justering eller ændring i design af varer, som er eller burde have været kodificeret.

# ønskede oplysninger

Leverandøren er indforstået med, at kodificeringsmyndigheden har ret til at kopiere og anvende oplysningerne i kodificeringsøjemed uden ekstra betaling.

Leverandøren er forpligtet til at indføje ovenstående betingelse i kontrakter med Underleverandører.

# Specifikke NATO kodifikations- og implementeringsoplysninger

Leverandøren skal levere følgende oplysninger:

1. NATO-lagernummer (NATO Stock Number) hvis dette er kendt.
2. Producentens NCAGE.
3. Producentens navn, adresse, evt. internet-adresse og telefonnummer, hvis NCAGE ikke er kendt.
4. Den oprindelige producents delnummer/varenummer og kode (før Leverandøren foretager evt. omdøbning og/eller værdiforøgelse af processen), herunder:
	* Producentens stregkodenummer (EAN/UPC-referencenummer eller tilsvarende type).
	* Toldtarifnummer
	* Entydige standarder (DIN, EN, ISO osv.).
5. Leverandørens NCAGE.
6. Leverandørens navn, adresse og telefonnummer, hvis NCAGE ikke er kendt.
7. Leverandørens delnummer, herunder:
	* Leverandørens stregkodenr. (EAN/UPC-referencenummer eller tilsvarende type).
	* Toldtarifnummer
8. Varens navn, herunder teknisk beskrivelse
9. Kataloghenvisning, varens reference i reservedelskatalog (katalognummer, figurnummer og indeksnummer) (hvis relevant).
10. Basisenhed, lagerenhed (EA, MR, etc.).
11. Emballagedimensioner, mål på varens pakning.
12. Mængde; mængde indeholdt i hver basisenhed.
13. Mål; målene på mængden i hver basisenhed.
14. Bruttovægt (kg), brutto/emballagevægt (kg) pr. basisenhed.
15. Beskrivelser:
	* Fortsat teknisk beskrivelse og mål på selve genstanden (samme ordlyd som i reservedelskataloget).
16. Batchkontrol; skal markeres, hvis varen bør underkastes batchkontrol.
17. Holdbarhedsdage (limit days); skal anføres, hvis der er markeret for batch-kontrol.
18. Serienummerstyring, skal markeres, hvis genstanden skal serienummerstyres.
19. Farligt gods; markeres med et X, hvis genstanden er klassificeret som farligt gods.
20. Farligt gods-klasse; skal udfyldes, hvis der er markeret for "farligt gods".
21. Farligt gods-underklasse; skal udfyldes, hvis der er markeret for "farligt gods".
22. Bogstavsangivelse for farligt gods; skal udfyldes, hvis der er markeret for "farligt gods".
23. FN-kode, skal udfyldes, hvis der er markeret for "farligt gods".
24. Nettoindhold af sprængstof; angivelse af sprængstoffernes nettovægt; skal udfyldes, hvis varen indeholder sprængstoffer.
25. Pris pr. lagerenhed inkl. moms (i den aftalte valuta).
26. Bemærkninger, hvis nødvendigt:
	* Oplysninger, hvis relevant, om Elektrostatisk Følsom Komponent ("Electrostatic Discharge Sensitive Device" (ESD)).
	* Oplysninger, hvis relevant, om indhold af "Farlige stoffer og materialer" iht. Beskæftigelsesministeriets bekendtgørelser herom.
	* Oplysninger, hvis relevant, vedrørende slutbrugercertifikat ("End-user Certificate" (EUC)).
	* Næste højere komponent (Next Higher Assembly (NHA)), delnummer og genstandsnavn.
27. Leveringstid ved indkøb i dage.

Ovenstående oplysninger skal anvendes til fastsættelse af NATO Stock nummer samt registrering i det danske Forsvars logistiksystem.

# Adresse

Det under kodifikations- og implementeringsoplysningerne anførte skal indsættes i en excel-skabelon, som efterfølgende skal returneres til FMI til følgende officielle e-mailadresse: Codification@mil.dk.

Excel-arket vedlægges nærværende NATO-kodifikationsklausul som Bilag R1.

Hvis der skulle opstå spørgsmål vedrørende excel-arket eller NATO-kodificeringsklausulen, henvises til ovennævnte e-mailadresse.